New Delhi : टीबी माइकोबैक्टीरियम ट्यूबरक्लोसिस के कारण होती है. हरसाल 20 लाख से अधिक लोग इस बीमारी से प्रभावित होते हैं. यह बीमारी प्रमुख रूप से फेफड़ों को प्रभावित करती है. अगर इसका समय रहते उपचार ना कराया जाये तो यह रक्त के द्वारा शरीर के दूसरे भागों में भी फैल सकता है और बाकी भागों को संक्रमित कर सकता है. ऐसे संक्रमण को द्वितीय संक्रमण कहा जाता है. यह संक्रमण किडनी पेल्विक डिम्ब वाही नलियों या फैलोपियन ट्यूब्स गर्भाशय और मस्तिष्क को प्रभावित कर सकता है. टीबी एक गंभीर स्वाथ्य समस्या है क्योंकि जब बैक्टीरिया प्रजनन मार्ग में पहुंच जाते हैं. जिसके बाद जेनाइटल टीबी या पेल्विक टीबी हो जाती है जो महिलाओं में बांझापन और पुरूषों में नपुंसकता का कारण बन सकता है.